เรียงแถวโชว์ผลประกอบยังไปได้สวย
นายอนุพงษ์ อัศวโภคิน ประธานเจ้าหน้าที่บริหาร บริษัท เอพี (ไทยแลนด์) จำกัด (มหาชน) เปิดเผยถึงผลประกอบการช่วงไตรมาส 1 ของปี 2562 ว่าบริษัทสร้างรายได้รวมได้ถึง 10,030 ล้านบาท หรือเพิ่มขึ้น 37.4% เทียบกับช่วงเดียวกันของปีก่อน ส่วนกำไรสุทธิทำได้ 1,078 ล้านบาท หรือเพิ่มขึ้น 24.6% จากช่วงเดียวกันของปีก่อน ทั้งนี้ ณ วันที่ 30 เม.ย.2562 บริษัทสามารถสร้างยอดขายรวมได้ 15,000 ล้านบาท โดยมีสินค้ารอรับรู้รายได้ (Backlog) มูลค่า 51,500 ล้านบาท โดยคาดจะรับรู้ภายในปีนี้ 14,650 บาท,นายวันจักร์ บุรณศิริ ประธานผู้บริหารสายงานการเงินและสนับสนุนธุรกิจ บริษัท แสนสิริ จำกัด (มหาชน) (SIRI) เผยว่า ช่วงไตรมาส 1 ของปี 2562 บริษัทประสบความสำเร็จในการดำเนินธุรกิจสร้างยอดขายรวมได้ 6,627 ล้านบาท ซึ่งยอดขายหลักมาจากโครงการแนวราบ โดยเฉพาะทาวน์เฮาส์ที่เติบโตขึ้นถึง 166% ซึ่งเป็นผลมาจากการรุกพัฒนาทาวน์เฮาส์แบรนด์ สิริ เพลส ทั้งนี้ ในส่วนของรายได้รวมอยู่ที่ 6,638 ล้านบาท โตขึ้น 30% ด้านกำไรสุทธิอยู่ที่ 404 ล้านบาท เติบโตขึ้นถึง 32% เทียบกับช่วงเดียวกันของปีก่อน,นายวงศกรณ์ ประสิทธิ์วิภาต กรรมการผู้จัดการ บริษัท พร็อพเพอร์ตี้ เพอร์เฟค จำกัด (มหาชน) กล่าวถึงผลดำเนินงานไตรมาสแรกของปีนี้ว่า บริษัททำยอดขายได้ใกล้เคียงกับเป้าหมายที่วางไว้ โดยกลุ่มบริษัทมีรายได้รวม 5,689 ล้านบาท เติบโตขึ้น 42% เมื่อเทียบกับช่วงเดียวกันของปีก่อน ส่วนด้านกำไรสุทธิเพิ่มขึ้นเป็น 661 ล้านบาท เติบโตขึ้น 239% ทั้งนี้บริษัทยังมียอดขายรอรับรู้รายได้รวมอีก 6,100 ล้านบาท,ด้านนายไตรเตชะ ตั้งมติธรรม กรรมการผู้จัดการ บริษัท ศุภาลัย จำกัด (มหาชน) กล่าวถึงผลประกอบการไตรมาส 1 ของปี 2562 โดยสามารถทำกำไรสุทธิได้ 1,527 ล้านบาท เพิ่มขึ้น 65% และรายได้รวมได้จำนวน 6,415 ล้านบาท เพิ่มขึ้น 39% เทียบกับช่วงเดียวกันของปีที่ผ่านมา ทั้งนี้ จากปัจจัยที่ธนาคารแห่งประเทศไทยประกาศเกณฑ์กำกับดูแลสินเชื่อที่อยู่อาศัย ที่มีผลบังคับใช้ 1 เม.ย.ที่ผ่านมา ทำให้ลูกค้าตัดสินใจรีบโอนกรรมสิทธิ์ในไตรมาส 1 พอสมควร.
นายอนุพงษ์ อัศวโภคิน ประธานเจ้าหน้าที่บริหาร บริษัท เอพี (ไทยแลนด์) จำกัด (มหาชน) เปิดเผยถึงผลประกอบการช่วงไตรมาส 1 ของปี 2562 ว่าบริษัทสร้างรายได้รวมได้ถึง 10,030 ล้านบาท
ผลประกอบการ,อนุพงษ์ อัศวโภคิน,วันจักร์ บุรณศิริ,วงศกรณ์ ประสิทธิ์วิภาต,ไตรเตชะ ตั้งมติธรรม,อสังหาริมทรัพย์,คอนโด,ข่าวทั่วไป